Ιάκωβος Α΄ της Σκωτίας

Ο Ιάκωβος Α΄ της Σκωτίας ("James I of Scotland", "κάστρο του Ντανφέρμλιν", 25 Ιουλίου 1394 - 21 Φεβρουαρίου 1437) ήταν ο μικρότερος από τους τρεις γιους του Ροβέρτου Γ΄ της Σκωτίας και της συζύγου του Αναμπέλας Ντράμοντ. Την εποχή που ήταν 8 ετών είχαν πεθάνει οι δυο μεγαλύτεροι αδελφοί του, ο μεγαλύτερος Ροβέρτος σε νηπιακή ηλικία και ο δεύτερος Δαυίδ Στιούαρτ αιχμάλωτος του θείου του Ροβέρτου Στιούαρτ, δούκα του Όλμπανυ στο "κάστρο του Φώκλαντ". Ο δούκας του Όλμπανυ αθωώθηκε από το κοινοβούλιο αλλά ο Ροβέρτος Γ΄ αποφάσισε τον χειμώνα του 1405 - 1406 να στείλει τον Ιάκωβο για ασφάλεια στην Γαλλία. Τον Φεβρουάριο του 1406 ο μικρός Ιάκωβος με την συνοδεία ευγενών πιστών στον πατέρα του συγκρούστηκε με οπαδούς του Άρστιμπαλντ, 4ου κόμη του Ντάγκλας που τον ανάγκασαν να καταφύγει στο κάστρο του Μπας Ροκ σε ένα μικρό νησί στο Φερθ του Φορθ. Ο Ιάκωβος παρέμεινε στο νησί μέχρι τα μέσα του Μαρτίου και αποφάσισε να αναχωρήσει για την Γαλλία, συνελήφθη όμως στις 22 Μαρτίου από Άγγλους πειρατές που τον παρέδωσαν στον Ερρίκο Δ΄ της Αγγλίας. Ο Ροβέρτος Γ΄ όταν έμαθε τα δυσάρεστα νέα για τον γιο του πέθανε από την λύπη του στις 4 Απριλίου 1406 και ο μικρός Ιάκωβος έμεινε αιχμάλωτος των Άγγλων 18 χρόνια. 

Ο Ιάκωβος Α΄ είχε εξαιρετική εκπαίδευση στην Αγγλική αυλή στο πλευρό του μελλοντικού Ερρίκου Ε΄ της Αγγλίας, ενώθηκε μαζί του την διετία 1420 - 1421 στην εκστρατεία του στην Γαλλία. Ο ξάδελφος του Ιακώβου Μέρντοχ Στιούαρτ που ήταν επίσης αιχμάλωτος των Άγγλων από το 1402 ελευθερώθηκε ύστερα από ανταλλαγή με τον Χένρι Πέρσι, 1ο κόμη του Σκωτίας. Ο Ιάκωβος παντρεύτηκε την Ιωάννα Μπωφόρ κόρη του Ιωάννη Μπωφόρ τον Φεβρουάριο του 1424 αμέσως μετά την απελευθέρωση του ενώ επέστρεφε στην Σκωτία. Δεν ήταν στην αρχή εξαιρετικά δημοφιλής στους Σκωτσέζους αλλά έγινε σημαντικά όταν έγιναν γνωστά τα νέα για την συμμετοχή του στην εκστρατεία του Ερρίκου Ε΄ εναντίον της Γαλλίας, οι Σκωτσέζοι με πολύ ψηλούς φόρους συγκέντρωσαν το αστρονομικό ποσό των 40.000 στερλινών για την απελευθέρωση του. Ο ιστορικός Ουόλτερ Μπάουερ (1385 - 1449) τον περιγράφει σαν μονάρχη με μεγάλα χαρίσματα και αρετές, ήταν αθλητικός τύπος με αγάπη στην μουσική και την λογοτεχνία. Ο Ιάκωβος Α΄ σε αντίθεση με τον πατέρα του και τον παππού του δεν είχε ερωμένες, απέκτησε πολλά παιδιά με την νόμιμη σύζυγο του Ιωάννα ενώ κατάφερε να επιβάλει τον νόμο και την τάξη σε όλους τους υπηκόους του.

Ο Ιάκωβος Α΄ για να ισχυροποιήσει την θέση και το στέμμα του άρχισε την δίωξη των αντιπάλων του, ο θείος του Μέρντοχ Στιούαρτ και οι δυο γιοι του εκτελέστηκαν με την κατηγορία της έσχατου προδοσίας (1425). Το 1428 φυλάκισε στην διάρκεια σύγκλισης ενός κοινοβουλίου στο Ινβερνές τον Αλέξανδρο, λόρδο του Άιλα, συνέλαβε τον Άρστιμπαλντ, 5ο κόμη του Ντάγκλας (1431) και τον Γεώργιο, κόμη του Μαρς (1434). Ο Ιάκωβος αγνόησε να πληρώσει τον ψηλό ποσό των λύτρων στους Άγγλους, χρησιμοποίησε τα χρήματα για την ανέγερση των ανακτόρων του Λινλιθγκόου και πολλών άλλων μεγαλοπρεπών οικοδομημάτων.
Τον Αύγουστο του 1436 απέτυχε να καταλάβει το Αγγλοκρατούμενο "κάστρο του Ρόξμπουργκ", ακολούθησε η απόπειρα του Ροβέρτου Γκράχαμ να τον συλλάβει στο βασιλικό συμβούλιο. Ο Ιάκωβος Α΄ δολοφονήθηκε στο Περθ την νύχτα της 20ης Φεβρουαρίου 1437 σε συνωμοσία με αρχηγό τον θείο και πρώην σύμμαχο του Γουόλτερ Στιούαρτ, η βασίλισσα Ιωάννα δραπέτευσε τραυματισμένη και ενώθηκε με τον γιο της Ιάκωβο Β΄ στο "κάστρο του Εδιμβούργου".